**Mestský úrad**

**Hlavné námestie 1/1**

**060 01 Kežmarok**

Železničná spoločnosť Slovensko, a. s.

Úsek obchodu

Sekcia služieb zákazníkom

Centrum predaja Poprad Tatry

Wolkerova 479

058 01 Poprad

Váš list/zo dňa Naše číslo Vybavuje/linka ...... Poprad-Tatry

73-IZ-2025-CeP meno/Smotek 23.06.2025

VEC:

**Oznámenie o ukončení predaja cestovných dokladov v *ŽST/na zastávke Kežmarok***

Z dôvodu klesajúceho počtu lístkov predaných na predajných miestach Železničná spoločnosť Slovensko (ZSSK) pristupuje k optimalizácii predaja na *stanici/zastávke Kežmarok* Od 01.07.2025 bude cestujúcim v Kežmarku k dispozícii nástupné miesto do vlaku bez obsluhy predajného miesta. Predaj cestovných lístkov na tejto stanici bude ukončený. Najbližšie predajné miesto ZSSK je k dispozícii v železničnej stanici Poprad-Tatry.

Zákazníci ZSSK dnes preferujú nákup lístkov online pred nákupom na fyzickom predajnom mieste. Z pohľadu počtu vydaných lístkov ako aj tržieb z predaja jasne dominuje online nákup. Práve kvôli trendu digitalizácie ZSSK, ako zodpovedne hospodáriaci dopravca, musí pravidelne prehodnocovať efektivitu fyzických predajných miest. Na tomto predajnom mieste sa počet predaných lístkov znížil natoľko, že sme sa rozhodli ukončiť predaj.

Cestujúcim odporúčame využiť pohodlný online nákup lístkov prostredníctvom našej mobilnej aplikácie [IDeme vlakom](https://www.zssk.sk/ideme-vlakom/) alebo [webovej stránky ZSSK](https://predaj.zssk.sk/search) na adrese https://www.zssk.sk Pri cestovaní osobnými vlakmi je možné využiť [SMS](https://www.zssk.sk/zlavy-cestovne/sms-listok-na-vlak/) lístok zaslaním SMS na číslo 2255.

ZSSK dlhodobo hľadá cesty, ako efektívnejšie využívať svoje kapacity a zároveň poskytovať moderné, dostupné a udržateľné služby cestujúcim. Ako verejný dopravca sa snažíme hľadať rovnováhu medzi kvalitnými službami pre verejnosť a zodpovedným hospodárením.

S pozdravom

Ing. Anton Šmotek v. r.

..............................................................................

Vedúci Centra predaja Poprad-Tatry